12/12/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 11 de novembro de 2022, da Xefatura territorial da Coruña, pola que se concede a autorización administrativa de peche dunha instalación de distribución de enerxía eléctrica no termo municipal de Noia (expediente-e: IN407A 2022/180-1)

Expediente-e.: IN407A 2022/180-1. Solicitante: UFD Distribución Electricidad, SA. Denominación: Desmontaxe LMT TA2-801 e CT Puxilgo Malecón (15AG34). Termo municipal: Noia. Primeiro. UFD DISTRIBUCIÓN ELECTRICIDAD, SA (CIF: A63222533), empresa distribuidora de enerxía eléctrica inscrita no Rexistro de Distribuidores, Comercializadores e Consumidores Cualificados, sección 1ª, do Ministerio de Industria, Enerxía e Turismo co nº R1-002, é a empresa titular da infraestrutura denominada LMT TA2-801 integrada na arquitectura da súa rede de distribución e rexistrada nesta xefatura territorial baixo os seguintes Segundo. O 20/05/2022, UFD Distribución Electricidad, SA solicitou a esta xefatura territorial o outorgamento da autorización administrativa de peche definitivo das instalacións descritas no proxecto de execución denominado Desmontaxe LMT TA2-801 e CT Puxilgo Malecón (15AG34), coa finalidade de atender un requirimento realizado polo Ministerio para la Transición Ecológica y el Reto Demográfico, proxectándose a tal fin o desmonte do centro de transformación Puxilgo Malecón (expediente 25.032 / matrícula: 15AG34) e o treito soterrado da LMT TA2-801 que o alimenta. Terceiro. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado Desmontaxe LMT TA2-801 e CT Puxilgo Malecón (15AG34), subscrito por Yovani Leeman Somaloma, enxeñeiro técnico industrial (colexiado nº 2.980 do COETI de Vigo), acompañado de declaración responsable asinada o 02/05/2022 polo técnico proxectista, conforme á Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012). Cuarto. Coa mención expresa recollida no apartado 4 REGLAMENTACIÓN da memoria do antedito proxecto, o técnico proxectista acredita o cumprimento da normativa de aplicación nos termos dispostos no artigo 53.1. b) da Lei 24/2013, do 26 de decembro, do Sector Eléctrico e na Resolución do 19 de febreiro de 2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción (DOG nº 54, do 19/03/2014). Quinto. O proxecto presentado por UFD Distribución Electricidad, SA non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante declarou que na execución das instalacións recollidas no proxecto de referencia non se afectan bens e/ou dereitos de propiedade particular. Sexto. Con data 10/11/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE nº 224, do 18/09/2002). 3. As características mais significativas das instalacións recollidas no proxecto Desmontaxe LMT TA2-801 e CT Puxilgo Malecón (15AG34), obxecto da solicitude de outorgamento da autorización administrativa de peche definitivo, son: · Desconexión e desmonte do CT intemperie Puxilgo Malecón (expediente 25.032 / matrícula: 15AG34) de 160 kVA de potencia, instalado na rúa Malecón de Cadarso (denominación urbana da estrada DP-5710). · Desconexión e desmonte do treito soterrado pertencente á arquitectura da LMT TA2-801, a 20 kV, de 285 metros de lonxitude en condutor tipo RHV-12/20 kV 3(1 x 70 mm2 Al) comprendido entre o CT Edificio Bahía (15CG35) e o CT Puxilgo Malecón a desmontar. · Reordenación da rede de baixa tensión alimentada desde o CT Puxilgo Malecón que pasará a ser subministrada desde o CT Xan de Estivada (15CCDP). · Emprazamento: rúa Malecón Gasset, estrada AC-550 e rúa Malecón de Cadarso, Noia. Termo municipal de Noia.1. A Lei 24/2013, do 26 de decembro, do Sector Eléctrico, establece no seu artigo 38.2 que consideraranse elementos constitutivos da rede de distribución todos aqueles activos da rede de comunicacións, proteccións, control, servizos auxiliares, terreos, edificacións e demais elementos auxiliares, eléctricos ou non, necesarios para o axeitado funcionamento das redes de distribución, incluídos os centros de control en todas as partes e elementos que afecten ás instalacións de distribución.2. No seu artigo 39.1., a dita Lei 24/2013, do 26 de decembro, dispón que o peche definitivo das instalacións de distribución estará sometido, con carácter previo, ao réxime de autorizacións establecido no artigo 53 precisando, polo tanto, autorización administrativa previa. O procedemento para o seu outorgamento é o indicado nos artigos 135 a 139 do Real decreto 1955/2000, do 1 de decembro.3. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder a autorización administrativa de peche definitivo das instalacións recollidas no proxecto Desmontaxe LMT TA2-801 e CT Puxilgo Malecón (15AG34) de características anteriormente descritas, coas seguintes consideracións: - De conformidade co disposto no artigo 138.2. do Real decreto 1955/2000, do 1 de decembro aténdese ao solicitado por UFD Distribución Electricidad, SA, de tal xeito que as instalacións de media tensión descritas no proxecto Desmontaxe LMT TA2-801 e CT Puxilgo Malecón (15AG34) serán desmanteladas na súa totalidade. - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - Segundo o establecido no artigo 111 do Real decreto 1955/2000, do 1 de decembro, a presente autorización circunscríbese ás instalacións de tensión maior de 1 kV. - Considerando a proposta indicada no proxecto Desmontaxe LMT TA2-801 e CT Puxilgo Malecón (15AG34) polo titular da infraestrutura, a desconexión e desmantelamento das instalacións estarán rematados no prazo previsto de catro (4) meses, contado a partir da data de obtención da última autorización administrativa que sexa necesario obter por parte de UFD Distribución Electricidad, SA para a execución dos traballos. - Unha vez rematado o desmantelamento, UFD Distribución Electricidad, SA solicitará a esta xefatura territorial o levantamento da acta de peche da instalación para o que presentará a seguinte documentación: a) Un certificado do/a director/a da desmontaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas que resulten de aplicación. b) Xustificación e/ou certificación do tratamento dos residuos xerados no proceso de desconexión e desmonte das instalacións. - En cumprimento do establecido no artigo 155 do Real decreto 1955/2000, do 1 de decembro, as servidumes de paso de enerxía eléctrica, inherentes ás instalacións de distribución, quedarán extinguidas no momento en que sexa emitida a acta de peche. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 11 de novembro de 2022 O xefe territorial Isidoro Martínez Arca